internet vaartha 222 Views
హైదరాబాద్‌ :  16వ సీనియర్‌ జాతీయ బీచ్‌ వాలీబాల్‌ పోటీలలో తెలంగాణ రాష్ట్ర క్రీడా కారులు జాతీయ బీచ్‌ వాలీబాల్‌ చాంపియన్‌షిప్‌ పోటీలలో స్వర్ణ పతకం సాధించారు. పతకం సాధించిన క్రీడాకారుడు ఎస్‌.రవిందర్‌ రెడ్డి, పి.క్రిష్ణ చైతన్య మర్యాద పూర్వకంగా బుధవారం నాడు ఎల్బీస్టేడియంలో తెలంగాణ శాట్స్‌ఎండిని కలిశారు. ఈ సందర్భంగా వి.సి.ఎండి ఏ. దినకర్‌ బాబు క్రీడా కారులను అభినందించారు. ఈ సందర్భంగా అయన మాట్లాడుతూ జాతీయ బీచ్‌ వాలీబాల్‌లో తెలంగాణ క్రీడా కారులు స్వర్ణ పతకం సాధించడం ఎంతో అనందంగా ఉందని అయన చెప్పారు. బీచ్‌ వాలీబాల్‌  క్రీడాకారులకు తెలంగాణ శాట్స్‌ పూర్తి సహాయ సహకారాలు అందిస్తుందని ఆయన అన్నారు. ఈ క్రీడా కారులను స్పూర్తిగా తీసుకొని మిగితా క్రీడాకారులు కూడా జాతీయ స్థాయిలో పతకాలు సాధించేందుకు కృషి చేయాలని ఈ సందర్భంగా అన్నారు. ఈ కార్యక్రమంలో డిప్యూటీ డైరెక్టర్‌ జి.ఏ.శోభ, కోచ్‌ : రమా దేవి, రంగారెడ్డి జిల్లా క్రీడల అధికారి వెంకటేశ్వర్‌ రావు పాల్గొన్నారు. ఫైనల్‌ మ్యాచ్‌లో మన క్రీడా కారులు 21-15,21-19తో తమిళనాడుపై  విజయకేతనం ఎగురవేశారు.